Det virker umiddelbart som en lidt underlig konstruktion at I dels får lov til at sammenlægge de to andele, dels at I skal genetablere andelene i to ved salg, men det principielle er, at en sammenlægning skal vedtages på generalforsamlingen eller der skal foreligge praksis i forening på området ligeledes vedtaget på en generalforsamling. Hvis I kun har en bestyrelsestilkendegivelse vil det være vores råd, at I stiller punktet som forslag på den næstkommende generalforsamling, således at der bliver klare linier på området. Andelsværdien beregnes for de fleste andelsboliger på basis af m2, hvorfor en sammenlægning ikke vil ændre på værdien, der således vil blive den sammenlagte værdi af de to respektive andele.